ভারতের আরেকটি সিরিজ জয় | First News BD
স্পোর্টস ডেস্ক, ফার্স্ট নিউজ বিডি: শিখর ধাওয়ানের দুর্দান্ত সেঞ্চুরি ও যুবরাজ সিংয়ের ফিফটিতে সিরিজের শেষ ম্যাচে ওয়েস্ট ইন্ডিজকে ৫ উইকেটে হারিয়েছে ভারত। এতে ৩ ম্যাচের সিরিজ ২-১-এ জিতে নিয়েছে ভারত। এই নিয়ে ২০১৩ সালে টানা ছয়টি ওয়ানডে সিরিজ জিতল ভারত। তাদের জয়রথ শুরু হয়েছিল ইংল্যান্ডকে ভারতের মাটিতে আমন্ত্রণ জানানোর মধ্য দিয়ে। বছরের শুরুতে ইংল্যান্ডকে পাঁচ ম্যাচের সিরিজে ৩-২ ব্যবধানে হারানোর পর ভারত ইংল্যান্ড ও ওয়েলসে যায় আইসিসি চ্যাম্পিয়ন্স ট্রফি খেলতে। ফাইনালে স্বাগতিক ইংল্যান্ডকে ৫ রানে হারিয়ে শিরোপা ঘরে তোলে মহেন্দ্র সিং ধোনির দল। জুলাইয়ে ওয়েস্ট ইন্ডিজের মাটিতে শ্রীলঙ্কা ও স্বাগতিকদের সঙ্গে ত্রিদেশীয় সিরিজে লড়ে তারা। এই লড়াইয়ের শিরোপাও ওঠে ধোনির হাতে। শ্বাসরুদ্ধকর ফাইনালে ভারত ১ উইকেটে হারায় শ্রীলঙ্কাকে। এরপরও থেমে থাকেনি ভারতের জয়রথ। জিম্বাবুয়ের মাটিয়ে গিয়ে স্বাগতিকদেরকে ৫-০ ব্যবধানে হোয়াইট ওয়াশ করে দেশে ফেরে তারা। এ মাসের শুরুর দিকে অস্ট্রেলিয়ার বিরুদ্ধে সাত ম্যাচের ওয়ানডে সিরিজটাও তারা জেতে ৩-২ ব্যবধানে।
আর এবার বছরের শেষ দিকে অস্ট্রেলিয়ার তুলনায় কম শক্তিশালী ওয়েস্ট বিরুদ্ধেও তারা সিজির জিতল ২-১ ব্যবধানে। রান অতিক্রম করে জেতায় ভারত এ বছর দেখিয়েছে দুর্দান্ত সাফল্য। অস্ট্রেলিয়ার বিরুদ্ধের সিরিজে দুই দলের মিলে ছিল ১১টি ৩০০-এর ওপরে ইনিংস। সফরকারীদের বিরুদ্ধে ভারতের ৩০০ রান তাড়া করা ছিল নিয়মিত ঘটনা।
কানপুরে বুধবার সিরিজের শেষ ম্যাচে ভারতের টার্গেট ছিল ২৬৪ রান। ব্যাট করতে নেমে ধারাবাহিকতা রক্ষা করে হেসেখেলেই ভারত তুলে নেয় সে রান। ৪৬.১ ওভারে ৫ উইকেট হারিয়ে তারা পৌছে যায় জয়ের লক্ষ্যে। ভারত ৬১ রানে ২ উইকেট হারানোর পর তৃতীয় উইকেটজুটিতে ১২৯ রানরে পার্টনারশীপ গড়েন শিখর ধাওয়ান ও যুবরাজ সিং। ধাওয়ান ৯৫ বলে ১১৯ রান করে ব্রাভোর বলে আউট হন। এটি তার পঞ্চম ওয়ানডে সেঞ্চুরি। সব ক’টি সেঞ্চুরিই তার এসেছে এ বছর। আর ৭৪ বলে ৫৫ রান করে আউট হন যুবরাজ সিং। ক্যান্সারজয়ী যুবরাজ পুনরয় দলে ফেরার ১১ ম্যাচ পর প্রথম ফিফটি পেলেন। আর শেষ পর্যন্ত মহেন্দ্র সিং ধোনি ২৩* রান ও রবীন্দ্র জাদেজা ২* রানে অপরাজিত থেকে দলকে জয় এনে দিয়ে মাঠ ছাড়েন।
এর আগে কাইরোন পাওয়েলের ৭০ ও মারলন স্যামুয়েলসের ৭১ রানের ওপর ভর করে ওয়েস্ট ইন্ডিজ সংগ্রহ করে ৫ উইকেটে ২৬৩ রান। ২০ রানে প্রথম উইকেট হিসেবে জনসন চার্লস (১১) পড়ে যাওযার পর দ্বিতীয় উইকেটজুটিতে পাওয়েল ও স্যামুয়েলস গড়েন ১১৭ রানের পার্টনারশীপ। এক সময় মনে হচ্ছিল সফরকারীরা ৩০০ রান পার করে ফেলবে। কিন্তু শেষের দিকে ভারতীয় স্পিনারদের নিয়ন্ত্রিত বোলিংয়ে তারা ২৬৩ রান তুলতে পারে। সেঞ্চুরি করে ম্যাচসেরা খেলোয়াড় নির্বাচিত হয়েছেন শিখর ধাওয়ান। আর সিরিজসেরা হয়েছেন বিরাট কোহলি।
ওয়েস্ট ইন্ডিজ: ২৬৩/৫ (পাওয়েল ৭০, স্যামুয়েলস ৭১, ডোয়াইন ৫১, স্যামি ৩৭, অশ্বিন ২/৪৫, জাদেজা ১/৪৯, শামি ১/৪৯, কুমার ১/৪২)
ভারত: ২৬৬/৫ (ধাওয়ান ১১৯, যুবরাজ ৫৫, রায়না ৩৪, ধোনি ২৩*, রামপাল ২/৫৫, ড্যারেন ব্রাভো ২/৫৭, নারাইন ১/৩২)
ফল: ভারত ৫ উইকেটে জয়ী।
সিরিজ: ৩ ম্যাচের সিরিজ ভারত ২-১-এ জয়ী।
ম্যাচসেরা: শিখর ধাওয়ান
সিরিজসেরা: বিরাট কোহলি
tweet কুমিল্লায় এসএসসির ফরম পূরণে বাণিজ্য